da en da nl ca da da de es da da da da en da da da da da da da da da da da da nb de nb da sv da de da da da da da da da da da de da da da da da da da da da nb da da da nl da en da da es nl da
Planetary Plastic Pavilion tager opgør med fremtidens byggeri | Plastindustrien
11.8.2022 12:00:00 CEST | Plastindustrien
Plastindustrien er udvalgt til at opføre en pavillon på Københavns havn som en ud af blot ti udstillere, når World Congress of Architects åbner i sommeren 2023 under overskriften ’bæredygtig fremtid’.
Når den internationale arkitekturkongres World Congress of Architects UIA åbner i København i juli 2023, vil en af de mange visionære udstillinger på havnefronten være en pavillon opført primært i plast. Det er der en helt særlig grund til.
Det bæredygtige valg til fremtidens byggeri er langtfra kun baseret på traditionelle naturmaterialer. Det kommer måske bag på mange, men plast er ikke bare ekstremt formbart, let og stærkt – det hører også til de bæredygtige løsninger og til fremtidens krav om 100 procent bæredygtigt byggeri.
Det skal Plastindustriens pavillon, som har fået navnet ’Planetary Plastic Pavilion’ vise arkitekter, bygningskonstruktører og designere fra hele verden, når de i 2023 valfarter til Danmark.
Pavillonprojektet er et wake up call: Der er ikke nogen vej uden om en seriøs diskussion og undersøgelse af plast i fremtidens byggeri, hvis vi skal nå en signifikant bæredygtighed i byggeindustrien og samtidig imødekomme et stadig stigende behov for nye boliger og mere bebygget areal.
Planetary Plastic Pavilion skal udvikles og designes med henblik på 100 procent genbrug og genanvendelse samt brug af genanvendte plastmaterialer. Målet er at opføre en arkitektonisk og æstetisk vellykket pavillon udført primært i plast og møbleret med designede produkter i genanvendt plast, som danske plastproducenter er førende i.
Formålet med den internationale kongres er at vise, demonstrere og debattere arkitektur som et centralt redskab for at nå FN’s 17 verdensmål inden 2030. Det bliver ’Planetary Plastic Pavilion’ en væsentlig del af.
- Vi er utrolig glade for at være udvalgt blandt ti udstillere og få muligheden for at demonstrere plasten som en essentiel del af fremtidens bæredygtige byggeri, siger Christina Busk, miljøpolitisk chef i Plastindustrien og en af projektets tovholdere.
Her vil den danske plastbranche give kvalificerede bud på, hvor langt syntetiske materialer, industriel produktion og design, genanvendelse og genbrug kan flytte byggeriet i retning af absolut bæredygtighed.
Plastbranchen er ligesom resten af verden under omstilling mod cirkulær økonomi. Samtidig foregår en omstilling af forsyningskæden, så plastens råmaterialer leveres fra fornybare kilder, genanvendte ressourcer og power-to-x, f.eks. luftens CO2.
Plast findes allerede i store dele byggeriet, men i Planetary Plastic Pavilion vil konsortiet bag bl.a. at demonstrere, hvad der sker, når formgivere, arkitekter og designere arbejder tæt sammen med plastbranchens forsyningskæde.
Idéen om plast som bærende element i bæredygtigt byggeri vil uden tvivl provokere mange arkitekter og designere, der traditionelt har haft fokus på træ og andre naturmaterialer, siger Plastindustriens innovationskonsulent og tovholder på projektet Rasmus Grusgaard:
- Det paradigme skal pavillonen udfordre, fordi plast som alternativ til naturmaterialer ofte er et mere bæredygtigt valg. Det vil uden tvivl kræve en mentalitetsændring hos mange arkitekter at se et ofte udskældt materiale som en central del af løsningen – der ovenikøbet kan designes, så stort set kun fantasien sætter grænserne.
Vil du være med?
Vil du høre mere om Planetary Plastic Pavillon og mulighederne for at udstille eller bidrage til arbejdet, kan du kontakte projektets tovholdere:
Christina Busk, miljøpolitisk chef: 2949 4564 / cb@plast.dk
Rasmus Grusgaard, innovationskonsulent: 2689 3028 / rg@plast.dk.
To view this video from www.youtube.com, please give your consent at te top of this page.Planetary Plastic Pavilion skal demonstrere plast som en del af fremtidens bæredygtige byggeri
Vesterbrogade 1 E 3
Brancheforeningen Plastindustrien har vundet muligheden for at opføre en pavillion 'Planetary Plastic Pavilionø, som skal stå klar i juli 2023, når den internationale arkitektkongres UIA World Congress of Architects bliver afholdt i København.
Følg pressemeddelelser fra Plastindustrien
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Plastindustrien
10 udfordringer i nyt katalog: Hvordan bliver byggeriet mere bæredygtigt?27.9.2022 12:51:29 CEST | Pressemeddelelse
Plast er afgørende i den grønne omstilling af byggeriet. Men der er udfordringer, som skal løses. De foldes ud i et nyt katalog, som skal give plastbranchen og eksterne parter fælles fodslag og mulighed for at fokusere kræfterne i arbejdet mod et mere bæredygtigt byggeri.
Politisk aftale misser oplagt chance for at understøtte produktion af bæredygtige emballager5.9.2022 11:27:44 CEST | Pressemeddelelse
Trods opråb fra industri, affaldsselskaber og organisationer har et politisk flertal på Christiansborg indgået en aftale om udvidet producentansvar uden reelt incitament til bæredygtig produktion af emballage. Det undrer os, at Folketingets partier bl.a. insisterer på en bagatelgrænse på otte ton affald. Bag opfordringen til i stedet at indføre en økonomisk trappemodel står Plastindustrien, Dansk Affaldsforening og Ingeniørforeningen, IDA.
PROJECT PLASTIC-vindere imponerer med universitetsprojekter af høj kvalitet10.5.2022 09:41:44 CEST | Pressemeddelelse
Det var tre projekter af høj kvalitet inden for forskellige hjørner af plastverdenen, som løb med priserne i Plastindustriens PROJECT PLASTIC-konkurrence for studerende på videregående uddannelser.
Hvem skal vinde Plastprisen 2022? Her er de nominerede27.4.2022 06:00:00 CEST | Pressemeddelelse
En ekstern jury har udpeget fem nominerede til årets Plastpris: LEGO Moulding Academy, Bramming Plast-Industri, Quantafuel, Re-Match og Race for Oceans Foundation. Nu skal medlemmer stemme om vinderen.
Nordic Bioplastic Conference samler nyeste fremskridt inden for biobaseret og bionedbrydelig plast6.4.2022 09:36:39 CEST | Pressemeddelelse
Den 26. april inviterer Plastindustrien til Nordic Bioplastic Conference 2022 i København. Bliv opdateret på de nyeste indsigter og erfaringer inden for biobaseret og bionedbrydelig plast på konferencen, hvor bl.a. miljøminister Lea Wermelin (S) giver oplæg.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022